Filmen om Ole Brumm

Filmen om Ole Brumm (originaltittel: The Many Adventures of Winnie the Pooh) er en amerikansk tegnet musikal-komedie for barn fra 1977, regissert av Wolfgang Reitherman og John Lounsberry. Den ble produsert av Walt Disney Pictures og er basert på A.A. Milnes bøker om Ole Brumm. Filmen består egentlig av tre kortfilmer som tidligere har gått på kino hver for seg: Ole Brumm og honningtreet (1966), Ole Brumm og vindværsdagen (1968) og Ole Brumm og Tigergutt (1974). TV-versjonen av kortfilmene ble oversatt til norsk av Sven Lange.

Filmen er den 22. i rekken av Disneys klassikere.

Om filmen 
Den ble aldri satt opp på kino i sin helhet i Norge, kun som separate kortfilmer både med norske og engelske stemmer. De tre kortfilmene ble senere re-dubbet for NRK. På 80-tallet ble de tre kortfilmene gitt ut på video av Select Video, men hadde kun rettigheter til å bruke den første norske dubben til den Ole Brumm og Tigergutt. Ole Brumm og honningtreet med den første norske dubben var tilgjengelig på en singel-VHS, som var utgitt av Statens filmsentral sammen med Ole Brumm og Tigergutt, med den første norske dubben, og med andre korte Disney-filmer. Den norske versjonen av filmen i sin helhet ble vist på TV3 i 1995 og 1996 under tittelen Ole Brumms mange eventyr. I 1997 ble filmen utgitt på video under tittelen Filmen om Ole Brumm med den samme dubben.

Anmelderne 
Den ble godt mottatt av anmelderne, noe som gjenspeiles i at den har fått 100 % på Rotten Tomatoes.

Stemmer

Norske stemmer (70-tallet) 

 Per Asplin som Ole Brumm, Tussi, Ugla, Petter Sprett (kaninen), Jordrotta, Tigergutt og sangstemme
 Katja Medbøe som Nasse Nøff, Kengu, Kengubarnet, Kristoffer Robin og sangstemme
 Johannes Eckhoff som fortelleren

Norske stemmer (1980/81) 

 Rolf Just Nilsen som Ole Brumm
 Per Theodor Haugen/Tor Stokke som Tigergutt
 Lasse Kolstad som Tussi
 Linn Stokke som Nasse Nøff
 Katja Medbøe som Kristoffer Robin og Kengu
 Helge Reiss som Ugla, Petter Sprett og fortelleren
 Sverre Holm som Jordrotte

Norske stemmer (1995) 

 Helge-Winter Larsen som Forteller
 Ivar Nørve som Ole Brumm og Tussi
 Anders Hatlo som Ugla og Tigergutt
 Harald Mæle som Nasse Nøff og Petter Sprett
 Gaute Skjegstad som Kristoffer Robin
 Hans Fredrik Løvold som Kengubarnet
 Kari-Ann Grønsund som Kengu

Referanser

Eksterne lenker 
 
 

Animerte filmmusikaler fra USA
Animerte barnefilmer fra USA
Disney-filmer
Filmer fra 1977
Filmer basert på bøker
Engelskspråklige filmer
Ole Brumm
Animerte filmkomedier fra USA
Animerte filmer med antropomorfe dyr